
A dráma lehetőségei a gyógypedagógiában-Fogyatékossággal élő felnőttek részvételével megvalósított tanítási drámaprogram

Eddigi tanulmányaim és szakmai tapasztalataim erős bizonyosságot adnak abban, hogy a drámapedagógia és a gyógypedagógia együttes alkalmazása jelentős potenciált rejt magában. A G. H. Napközi Ellátóban egy olyan heterogén, többségében intellektuális képességzavarral élő felnőttekből álló csoportban dolgozom, ahol dramatikus módszereket alkalmazunk. A dolgozatban áttekintem a gyógypedagógia és drámapedagógia konceptuális kapcsolódási pontjait, ezután pedig felsorakoztatom azokat a módszertani elveket, amik tapasztalataim szerint meghatározzák az ilyen jellegű csoportban folyó munkát, összevetve a hasonló tevékenységet végző MáSzínház tagjaival készített interjúanyaggal. A tanulmány empirikus részében ismertetem a drámaprogramot, a dráma- és színházalapú részvételi akciókutatásban pedig kvalitatív módszerekkel vizsgálom azokat a csoportra jellemző sajátosságokat, amik meghatározzák a drámamunkát és levonom az általunk alkalmazott módszerek csoportszinten érvényesülő konzekvenciáit.



